Surroi: B.E. të vendosë vëzhgues në kufirin me Serbinë
Përfaqësuesit e shqiptareve të Luginës së Preshevës kërkojnë mbështetje më të fuqishme të Prishtinës
Përfaqësuesit politikë të shqiptarëve në Luginën e Preshevës i kanë bërë thirrje komunitetit ndërkombëtarë për vendosjen e vëzhguesve të Bashkimit Evropian në kufirin ndërmjet Kosovës dhe Serbisë në pjesën e Luginës së Preshevës. Këto komente u bënë pas takimit të përfaqësuesve të tri komunave me shumicë shqiptare në jug të Serbisë, Preshevës, Medvegjës e Bujanocit me anëtarin e ekipit të negociuesve të Prishtinës, Veton Surroi. Ai tha se çështja e Luginës së Preshevës, duhet të jetë pjesë e detyrimeve që dalin nga çfarëdo marrëveshje që do të arrihet me Bashkësinë ndërkombëtare për zgjidhjen e statusit të Kosovës. Ai i quajti shqetësuese paralajmërimet e zyrtarëve të Serbisë se do të ketë bllokim të kufirit në rast të shpalljes së Pavarësisë së Kosovës. “ tha zoti Surroi. Përfaqësuesit e shqiptareve të Luginës së Preshevës, kërkuan mbështetjen më të fuqishme të Prishtinës. Ragmi Mustafa, kryetar i komunës së Preshevës pret që angazhimi i Prishtinës të intensifikohet më afrimin e fundit të procesit për zgjidhjen e statusit të Kosovës. “Ntha zoti Mustafa. Gjendja e shqiptarëve në Luginën e Preshevës, sipas përfaqësuesve politikë të këtij rajoni, nuk ka shënuar ndonjë përmirësim që nga pranvera e vitit 2001 kur me ndërmjetësimin e komunitetit ndërkombëtarë iu dha fund luftës ndërmjet kryengritësve shqiptarë dhe forcave qeveritare serbe. Ndonëse kjo çështje nuk është pjesë e negociatave për zgjidhjen e statusit të Kosovës, përfaqësuesit politikë shpresojnë se modeli i zgjidhjes së çështjes së pakicës serbe në Kosovë mund të zbatohet për shqiptarët në Serbi. //ii